שלמה טיקוצ'ינסקי

שלמה טיקוצ'ינסקי (נולד בי"ז באייר ה'תשכ"ו, 7 במאי 1966) הוא היסטוריון ישראלי. תחום התמחותו הוא ההיסטוריה של עולם הישיבות במזרח אירופה ובארץ ישראל, והחברה החרדית בישראל. נולד לרב רפאל יונה טיקוצ'ינסקי, בעת שכיהן כר"מ בישיבת הנגב בנתיבות. לימים כיהן אביו כראש ישיבת ירוחם והמשפחה עברה להתגורר בירוחם. למד בישיבות בית התלמוד, מהרי"ל דיסקין, פוניבז', וכן אצל אביו בישיבת ירוחם. לאחר נישואיו לבתו של הרב שמואל דיקמן, התגורר בירוחם, שימש כמגיד שיעור ורב בית כנסת, ועמד זמנית בראשות כולל במדרשת שדה בוקר. לאחר פטירת אביו ערך את כתביו והוציאם לאור בספר "ושב ורפא לו" (תשנ"ב). בשנת 2001 השלים תואר ראשון במחשבת ישראל ובהיסטוריה של עם ישראל באוניברסיטה העברית בירושלים, ובשנת 2004 השלים את התואר השני. עבודת הגמר, בהנחיית פרופ' עמנואל אטקס, עסקה בהיבטים המתודולוגיים וההיסטוריים של דרכי הלימוד בישיבות ליטא במאה ה-19. בעבודתו חקר טיקוצ'ינסקי את דרך הלימוד ה'בריסקאית' ואופן התקבלותה בישיבות. בשנת 2007 זכתה העבודה בפרס דב רפל להגות בחינוך היהודי. בין השנים 2005–2007 היה עמית ב'סכוליון' – מרכז למחקר רב תחומי בלימודי היהדות באוניברסיטה העברית בירושלים. בשנת 2010 קיבל תואר דוקטור מהאוניברסיטה העברית. עבודת הדוקטור, אף היא בהנחיית פרופ' אטקס, עוסקת בישיבות תנועת המוסר הליטאית, ובעלייתן מליטא לישראל בראשית המאה ה-20. מאז סוף שנות ה-90 עוסק טיקוצ'ינסקי במגוון תפקידי הוראה, מחקר ועריכה אקדמית, ומפרסם מאמרים בתחומי התמחותו בבמות שונות. ריכז ועמד בראש פרויקטים במכון ון ליר, שעסקו בנושאי יהדות, חינוך והיסטוריה יהודית. כמו כן עסק בהנחיית קבוצות בבתי מדרש ליהדות ובהם מכון הרטמן ובית מדרש אלול. משמש מדריך אקדמי של סיורי מורשת במזרח אירופה, ומנחה באוניברסיטה הפתוחה. בין השנים 2011-2010 כיהן כמנהל האקדמי של הקמפוס החרדי במכון לנדר. מאוחר יותר החל להתעניין ברוחניות נוסח המזרח ואף ערך מסע בהודו, שתועד ביומן רוחני תחת השם 'ליטאי בהודו'. בשנים 2020–2022 חילק זמנו בין ישראל לגרמניה, ושימש בתפקיד חינוכי ורבני בדרזדן ובקהילות נוספות. באוגוסט 2022 מונה לרבה של קהילת סנט גאלן בשווייץ. למדנות, מוסר ואליטיזם: ישיבת סלבודקה מליטא לארץ ישראל, בהוצאת מרכז זלמן שזר, ירושלים תשע"ו. ליטאי בהודו, 2012. זה זה זה: בשנת 2019 פרסם טיקוצ'ינסקי ספר שירים בהוצאה עצמית. השיר המרכזי בספר נקרא "דברי קהלת השני". ושב ורפא לו (תשנ"ב) ישיבות ליטא – פרקי זכרונות (עריכה משותפת עם פרופ' עמנואל אטקס), הוצאת מרכז זלמן שזר ומרכז דינור, 2004 האיר פני כל המזרח עד שבחברון – ספר היובל לישיבת חברון, ירושלים, 2009 מעין זך מחלמיש צור – קורות חייו של הרב דב שוורצמן, ספר הזיכרון לרבי דוב שוורצמן, תשע"ג. רבי ראובן כץ - רבה של אם המושבות – קורות חייו של הרב ראובן כ"ץ רבה של פתח תקווה, תשע"ג. אעברה נא - סיפורו העלום של הרב דב מעייני, תשע"ה. בשיתוף רבקה מנוביץ-מעייני. בא יבא ברון - פרקי חיים של פרופ' רון פלר (כולל אביו ע"ד זאב פלר, ומשפחות טפר ומץ), 2018. "הנס והטבע במשנתו של רמב"ן", בתוך: הוגים בפרשה: פרשת השבוע כהשראה ליצירה ולהגות היהודית לדורותיה, ירושלים: מכון ון ליר, 2005 "העתקת הישיבה הליטאית לארץ ישראל", בתוך ישיבות ובתי מדרשות, ירושלים: הוצאת מרכז זלמן שזר, 2006 "שכחו החיים וזכרו המוות – הרב חיים זייצ'יק ולקחי השואה ברוח תנועת נובהרדוק", בתוך זיכרון בספר, ירושלים: הוצאת ראובן מס, 2008 "לכודים ב'עיון': מה בדיוק לומדים בישיבות?", ארץ אחרת 41, 2007 "על ספרו של קימי קפלן - בסוד השיח החרדי", בתוך: סוציולוגיה ישראלית, 2008 "גדלות האדם ושפלות האדם בארץ לא זרועה - ישיבות המוסר סלבודקה ונובהרדוק עולות לארץ ישראל 1925 – 1935", בתוך: חינוך ודת – בין מסורת לחידוש, הוצאת מאגנס, האוניברסיטה העברית ירושלים, 2011 "הייקים של מזרח אירופה", בתוך: סגולה - מגזין ישראלי להיסטוריה, גיליון 118 ניסן תש"ף - אפריל 2020, עמ' 14–24. שלמה טיקוצ'ינסקי, סרטונים בערוץ היוטיוב שלמה טיקוצ'ינסקי, באתר Academia.edu היסטוריון, ראש כולל, משורר, מקור ראשון, מוסף "שבת", 23 במרץ 2020. שלמה טיקוצ'ינסקי, באתר של מכון ון ליר בירושלים 'מקבלים שבת' עם דוב אלבוים, פרשת ויקרא, אורח: ד"ר שלמה טיקוצינסקי רשימת המאמרים של שלמה טיקוצ'ינסקי באתר רמב"י כל המאמרים להורדה באתר academia.edu סדרת הרצאות 'הליטאים', בית אבי חי 2014, ירושלים. סדרת הרצאות 'בעקבות 'שבאבניקים', בית אבי חי 2018, ירושלים. שלמה טיקוצ'ינסקי (1966-), דף שער בספרייה הלאומית מכּתביו שלמה טיקוצ'ינסקי, ‏"עדיין עומדים אנו תחת ההר ... כי שם מקומנו לעולמי עד" – על "חוויה דתית" חרדית, אקדמות כ"ה, אלול תש"ע, עמ' 57–65 החזון וגבולותיו, ביקורת על ספרו של בנימין בראון 'החזון איש', אקדמות כ"ז מחפש רב לירושלים, מקור ראשון, מוסף "שבת", 21 בספטמבר 2012 נפשי, מפני מה את בורחת?, מקור ראשון, מוסף "שבת", 16 באוגוסט 2013 המסדר לא עבר לנוח - ביקורת על ספרו של ב"צ קליבנסקי 'כצור חלמיש', מקור ראשון, מוסף "שבת", 15 באוגוסט 2014 הרב שך שלי, מקור ראשון, מוסף "שבת", 26 באוקטובר 2015 עולם משפטי מדומיין, מקור ראשון, מוסף "שבת", 17 במרץ 2017 - ביקורת על ספרו של שי ווזנר 'חשיבה משפטית בישיבות ליטא' ביאליק: האיש, האגדה והחרדים, באתר דבר ראשון, 14 ביולי 2017 איך הפך הרב שטיינמן לגדול הדור? באתר דבר ראשון, 18 בדצמבר 2017 מהתגוננות לבעלנות תובענית, באתר דבר העובדים בארץ ישראל, 3 בינואר 2018 שבתי צבי והשבתי־צביניקים שלו, ביקורת ספר על 'נחמיה' מאת יעקב צ' מאיר, 'הארץ' ספרים, 14 בינואר 2020 Shlomo Tikochinski, פייסבוק ידיעה ב St. Galler Tagblatt, ‏2. September 2022 שלמה טיקוצ'ינסקי, ‏ליטאי בהודו, באתר Academia.edu אלון שלו, ‏סקירת הספר, השילוח, גיליון 16, אוקטובר 2019